《初夏梁支世傅贞甫马元伯赵裕子过访山居》
明代·李孙宸

江村初夏啭黄鹂，客掉犹疑春雪时。岂有元亭堪问字，祇怜中雪解相思。

纫兰佩辱骚坛赠，种树书惟老圃知。十日平原今正始，云林处处待清词。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。